**MÓDOSÍTÓ INDÍTVÁNY**

**A Pénzügyi és Kerületfejlesztési Bizottság 2022. március 29-i rendkívüli ülésének**

**3. napirendi pontjához**

**Tisztelt Bizottság!**

A Pénzügyi és Kerületfejlesztési Bizottság 2022. március 29. napjára meghirdetett rendkívüli ülésének napirendjén szerepel 3. napirendi pontként a „*2022. évi nyílászáró felújítási pályázat magánszemélyek részére*” című előterjesztés.

Az előterjesztés az alábbi döntési javaslattal egészül ki:

Budapest Főváros VII. Kerület Erzsébetváros Polgármesteri Hivatala a V/9-3/2022. iktatószámú polgármesteri engedély alapján beszerzési eljárást indított a „Kisdiófa Közösségi Kert ökologikus szemléletű fejlesztése” című projekt kivitelezésének beszerzésére vonatkozóan.

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Beszerzési Szabályzat) rendelkezései alapján három gazdasági szereplő részére került megküldésre az ajánlattételi felhívás.

Az ajánlattételi határidőig, vagyis 2022. március 04. napján 08:00 óráig az Erzsébetváros Kft. küldte meg ajánlatát.

|  |  |
| --- | --- |
| **Ajánlattevő megnevezése** | **Ajánlati ár** |
| Erzsébetváros Kft. | nettó 41.211.046,- Ft + Áfa (bruttó 52.338.028,- Ft) |
| "RADIÁN" Kft. | nem küldtek ajánlatot |
| "Preciz" Kft. | nem küldtek ajánlatot |

Az érvényes ajánlatok közül, a bírálati szempont szerint megfelelő ajánlatot az Erzsébetváros Kft. (székhelye: 1076 Budapest, Garay utca 5. 1. em. 119.; adószáma: 10740398-2-42) nyújtotta.

A Beszerzési Szabályzat IV. fejezet 2.3. és 2.4 pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *a) A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.

*b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szerződés fedezetét Budapest Főváros VII. Kerület Erzsébetváros Önkormányzata Képviselő-testülete által 2022. február 17-én elfogadott 2022. évi költségvetés 9205 „TÉR KÖZ pályázat „B” Közösségi célú városrehabilitációs program Kisdiófa Közösségi Kert ökologikus személetű fejlesztése (Kis Diófa utca 4.)” költségvetési sora biztosítja.

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését nettó 41.211.046,- Ft + Áfa (bruttó 52.338.028,- Ft) összegben az Erzsébetváros Kft-vel (székhelye: 1076 Budapest, Garay utca 5. 1. em. 119.; adószáma: 10740398-2-42) engedélyezni szíveskedjen.

Az eredeti határozati javaslat az alábbi határozat javaslattal egészül ki:

**2. Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága......./2022. (III.29.) határozata a „Kisdiófa Közösségi Kert ökologikus szemléletű fejlesztése” című projekt kivitelezésének tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, engedélyezi, hogy az **Erzsébetváros Kft.** (székhelye: 1076 Budapest, Garay utca 5. 1. em. 119.; adószáma: 10740398-2-42) és **Budapest Főváros VII. kerület Erzsébetváros Önkormányzata** szerződéstkössön a Kisdiófa Közösségi Kert ökologikus szemléletű fejlesztése kivitelezésének lebonyolítása tárgyában mindösszesen nettó 41.211.046,- Ft + Áfa (bruttó 52.338.028,- Ft) összegben.

**Felelős:** Niedermüller Péter polgármester

**Határidő:** azonnal

Mellékletek:

* Ajánlattételi felhívást engedélyező levél
* Ajánlattételi felhívások
* Erzsébetváros Kft. ajánlata
* Bírálóbizottsági jegyzőkönyv
* 328/2018. (XI.14.) számú Kt. határozat
* 355/2016. (IX.12.) számú Kt. határozat
* 976/2016. (X.27.) számú Kt. határozat
* 279/2021. (X.19.) számú Kt. határozat